Hvað kenndi Snorri í Reykholti og Ólafur hvítaskáld í Stafholti ? Í kvöld , þriðjudaginn 12. apríl , flytur Kristján Árnason prófessor við Íslensku - og menningardeild Háskóla Íslands fyrirlestur við Snorrastofu í Reykholti , sem hann nefnir Íslenskunámskrá í Borgarfirði á Sturlungaöld : Hvað kenndi Snorri í Reykholti og Ólafur hvítaskáld í Stafholti ? Fyrirlesturinn er samvinnuverkefni Snorrastofu og Miðaldastofu Háskóla Íslands og fer fram í bókhlöðunni . Hann er hluti fyrirlestraraðar Snorrastofu , Fyrirlestrar í héraði og hefst að venju kl. 20:30 . Fjallað verður um einkenni menntunar þeirrar sem þeir frændur Snorri og Ólafur buðu verðandi skáldum og skrifurum í menntastofnunum sínum – Reykholti og Stafholti . Í Reykholti var væntanlega kennd Snorra-Edda - kennslubók í norrænni skáldskaparlist og líklegt er að Ólafur og Sturla bróðir hans hafi verið meðal nemenda Snorra í Reykholti . Ólafur rak síðar skóla í Stafholti og finnst Kristjáni líklegt að þar hafi farið fram kennsla í málvísi og því sem nú heitir ritlist eða skapandi skrif , þ.e.a.s. í Stafholti hafi verið skáldaskóli , a.m.k. „ skáldskaparfræðideild “ eða „ - námsbraut “ . Um efni fyrirlestursins segir Kristján sjálfur : „ Stundum er spurt hvort Snorri Sturluson hafi kunnað latínu - svo þjóðleg teljast fræði hans í Eddu - og sagnalist . Hins vegar velkist enginn í vafa um að bróðursonur hans , Ólafur hvítaskáld Þórðarson , hafi verið lærður í heimstungunni . Hann lauk kandídatsprófi í íslenskri málfræði frá Háskóla Íslands 1974 og doktorsprófi í almennum málvísindum frá Edinborgarháskóla 1977 . Að venju verður boðið til kaffiveitinga og umræðna á fyrirlestrinum og aðgangseyrir er kr. 500 .